इस बात में संदेह नहीं है कि फिल्म का प्लॉट उम्दा है और इस पर एक अच्छी कहानी लिखी जा सकती थी, लेकिन ‘आई मी और मैं’ के लेखकों ने इस अवसर को गंवा दिया। कहानी में गहराई नहीं दिखती और फिल्म में बेमतलब के ढेर सारे सीन हैं। दरअसल फिल्म निर्देशक कपिल शर्मा यह तय नहीं कर पाए कि वे रोमांटिक मूवी बना रहे हैं या कॉमेडी। बहुत सारी बातें समेटने के चक्कर में फिल्म उनके हाथ से फिसल गई।

फिल्म के किरदारों को ठीक से नहीं लिखा गया है और चित्रांगदा सिंह जैसी कुशल अभिनेत्री को भी पूरी तरह बर्बाद कर दिया। चित्रांगदा सिंह यदि इसी तरह के रोल करती रही तो बहुत जल्दी वे अपनी चमक खो बैठेंगी। जॉन और चित्रांगदा के बीच प्राची‍ अपनी उपस्थिति दर्ज कराती है और इस फिल्म के बाद उनकी लोकप्रियता बढ़ेगी।

‘आई मी और मैं’ की कहानी और चरित्रों में नकलीपन ज्यादा है और यह एक औसत फिल्म है।


बैनर :
रिलायंस एंटरटेनमेंट, रोज़ मूवीज, पॉलेन एंटरटेनमेंट

निर्माता :
गोल्डी बहल, सृष्टि आर्या, जॉन अब्राहम

निर्देशक :
कपिल शर्मा

संगीत :
सचिन-जिगर, गौरव दासगुप्ता

कलाकार :
जॉन अब्राहम, चित्रांगदा सिंह, प्राची देसाई, राइमा सेन, जरीना वहाब, मिनी माथुर

घंटा 48 मिनट


आई मी और मैं की सबसे बड़ी समस्या है जॉन अब्राहम। रफ-टफ या एक्शन रोल हो तो जॉन किसी तरह फिल्म को खींच लेते हैं, लेकिन रोमांटिक रोल, जिसमें कैमरा ज्यादातर आपके चेहरे पर होता है, में जॉन मार खा जाते हैं। आई, मी और मैं में जॉन के चयन का एक ही कारण नजर आता है कि रोल की डिमांड एक गुड लुकिंग हीरो की थी। जॉन ने ईशान नामक किरदार निभाया है जो बेहद हैंडसम और सेक्सी हैं और इस वजह से थोड़ा नकचढ़ा है। इस रोल में जॉन जान नहीं फूंक सके।

मां का लाड़ला ईशा एक सफल म्युजिक डॉयरेक्टर है और अपनी लॉयर गर्लफ्रेंड अनुष्का के साथ लिव-इन रिलेशनशिप में हैं। अनुष्का रिश्ते में गंभीरता चाहती है, लेकिन ईशान किसी भी चीज को सीरियसली नहीं लेता है। एक रात अनुष्का के सब्र का बांध टूट जाता है और वह ईशान को घर से बाहर का रास्ता दिखा देती है। ईशान की मुलाकात गौरी से होती है जो उसकी पड़ोसन है। गौरी समझ जाती है कि ईशान किस तरह का बंदा है और वह ईशान में बदलाव लाती है।